CELEX: 62011TN0313
Language: mt
Date: 2011-06-16 00:00:00
Title: Kawża T-313/11: Rikors ippreżentat fis- 16 ta’ Ġunju 2011 — Günter Heede vs UASI (Matrix-Energetics)

13.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 238/32
            
         Rikors ippreżentat fis-16 ta’ Ġunju 2011 — Günter Heede vs UASI (Matrix-Energetics)
   (Kawża T-313/11)
   2011/C 238/54
   Lingwa tal-kawża: il-Ġermaniż
   
      Partijiet
   
   
      Rikorrent: Günter Heede (Walldorf-Baden, il-Ġermanja) (rappreżentant: R. Utz, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-8 ta’ April 2011 fil-Każ R 1848/2010-4;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   
      Trade mark Komunitarja kkonċernata: trade mark verbali “Matrix-Energetics” għas-servizzi fil-klassijiet 35, 41 u 44 — Applikazzjoni Nru 8 339 798
   
      Deċiżjoni tal-eżaminatur: applikazzjoni miċħuda
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 7(1)(b) u (c) tar-Regolament 207/2009 peress li, minn naħa, it-trade mark li għaliha saret l-applikazzjoni ma għandhiex effett deskrittiv u għandha l-karattru distintiv neċessarju, u min-naħa l-oħra, il-Bord tal-Appell b’mod żbaljat ibbaża d-deċiżjoni tiegħu fuq stampi pprintjati mill-Internet li saru wara d-data li fiha saret l-applikazzjoni għar-reġistrazzjoni u li, barra minn hekk, użu iżolat, illegali u wara d-data tal-preżentata tal-applikazzjoni ta’ isem (immaġinarju) li oriġinarjament kien distintiv, minn terzi, ma jistax ikollu effett negattiv fuq in-natura reġistrabbli ta’ trade mark Komunitarja.